Første sporet på albumet er «Carry On Wayward Son», det er både pompøs, kraftig, absurd og fengende på en gang. Låten ble også utgitt som singel og ble populær. Spor nummer 4 på side B, med tittelen «Magnum Opus», er en femdelt suite med deler som har navn som «Father Padilla Meets the Perfect Gnat» og «Release the Beavers». «Magnum Opus» fikk opprinnelig tittelen "Leftoverture", fordi den var bygd opp av biter og musikkstykker som gruppen hadde laget under lydsjekker, samt noen deler som var igjen fra albumet. Sporet fikk et nytt navn men albumet overtok navnet.